PATVIRTINTA

UAB „Investicijų ir verslo garantijos“

generalinio direktoriaus

2022 m. d. įsakymu Nr. B-

**SKATINAMOSIOS FINANSINĖS PRIEMONĖS „ATVIRAS KREDITŲ FONDAS 3“ FINANSŲ TARPININKŲ ATRANKOS SĄLYGŲ SĄVADAS**

1. **BENDROSIOS NUOSTATOS**
	1. Skatinamosios finansinės priemonės „Atviras kreditų fondas 3“ (toliau – Priemonė AKF3) finansų tarpininkų (toliau – FT) atrankos sąlygų sąvadas (toliau – Sąvadas) nustato Priemonės AKF3 įgyvendinimo sąlygas, reikalavimus Priemonės AKF3 FT ir Priemonės AKF3 lėšų skyrimo tvarką.
	2. Priemonė AKF3 yra įgyvendinama iš kontroliuojančio fondo „INVEGOS fondas“ (toliau – INVEGOS fondas), įsteigto pagal 2009 m. balandžio 7 d. sutartį, sudarytą tarp Lietuvos Respublikos finansų ministerijos,Lietuvos Respublikos ekonomikos ir inovacijų ministerijos ir uždarosios akcinės bendrovės „INVESTICIJŲ IR VERSLO GARANTIJOS“ (toliau – „Invega“), lėšų. Pagal šią sutartį INVEGOS fondo valdytoja paskirta „Invega“.
	3. Priemonei AKF3 įgyvendinti skiriama 85,1 mln. EUR INVEGOS fondo lėšų.
	4. Sąvadas ir kvietimas FT teikti prašymus viešai skelbiamas „Invegos“ interneto svetainėje [www.invega.lt](http://www.invega.lt) visą laikotarpį, kol panaudojamos visos Priemonei AKF3 skirtos lėšos.
	5. Visu Priemonės AKF3 įgyvendinimo laikotarpiu, Sąvadas ir jo priedai, gali būti paaiškinami atsakant į FT užklausimą ar „Invegos“ iniciatyva. Sąvado nuostatų paaiškinimai skelbiami viešai interneto puslapyje [www.invega.lt](http://www.invega.lt).
	6. Siekiant įvertinti visų suinteresuotų šalių pastabas ir užtikrinti, kad Priemonės AKF3 sąlygos atitiktų rinkos poreikius, iki Sąvado suderinimo vykdytas viešas Priemonės AKF3 įgyvendinimo sąlygų aptarimas.
	7. Sąvade naudojamos sąvokos suprantamos taip, kaip apibrėžta Sąvado 1 priede
	(toliau – Pagrindinės sąlygos).
2. **REGLAMENTUOJANTYS TEISĖS AKTAI IR DOKUMENTAI**

2.1. Europos Sąjungos (toliau – ES) teisės aktai:

* 2013 m. gruodžio 18 d. Komisijos Reglamentas (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (toliau – Reglamentas (ES) Nr. 1407/2013);
* Kiti, su Priemone AKF3 ir skatinamųjų finansinių priemonių įgyvendinimu susiję,
ES taikytini teisės aktai.

2.2. Nacionaliniai teisės aktai ir dokumentai:

* Lietuvos Respublikos smulkiojo ir vidutinio verslo plėtros įstatymas (toliau – SVV plėtros įstatymas);
* Lietuvos Respublikos nacionalinių plėtros įstaigų įstatymas;
* Lietuvos Respublikos Vyriausybės 2013 m. rugpjūčio 28 d. nutarimas Nr. 791 „Dėl įgyvendinant finansų inžinerijos priemonės grįžusių ir grįšiančių lėšų panaudojimo tvarkos aprašo patvirtinimo“;
* Lietuvos Respublikos Vyriausybės 2018 m. rugsėjo 12 d. nutarimas Nr. 910
„Dėl skatinamųjų finansinių priemonių, finansuojamų iš Lietuvos Respublikos valstybės biudžeto lėšomis, įgyvendinimo taisyklių patvirtinimo“
* Lietuvos Respublikos Vyriausybės 2001 m. liepos 11 d. nutarimas Nr. 887 „Dėl uždarosios akcinės bendrovės „Investicijų ir verslo garantijos“ veiklos“;
* Lietuvos Respublikos bankų įstatymas;
* Lietuvos Respublikos kredito unijų įstatymas;
* Lietuvos Respublikos fizinių asmenų bankroto įstatymas;
* Lietuvos Respublikos juridinių asmenų nemokumo įstatymas;
* Statistikos departamento prie Lietuvos Respublikos Vyriausybės generalinio direktoriaus [**2007 m. spalio 31 d. įsakymas Nr. DĮ 226**](http://www3.lrs.lt/pls/inter3/dokpaieska.showdoc_l?p_id=309099&p_query=&p_tr2=) „Dėl ekonominės veiklos rūšių klasifikatoriaus patvirtinimo“ patvirtintas **Ekonominės veiklos rūšių klasifikatorius (EVRK 2 red.) (toliau – EVRK)**;
* Lietuvos Respublikos asmens duomenų teisinės apsaugos įstatymas;
* Lietuvos Respublikos ekonomikos ir inovacijų ministro 2022 m. d. įsakymas
Nr. 4- „Dėl skatinamosios finansinės priemonės „Atviras kreditų fondas 3“ schemos patvirtinimo“ (toliau – Priemonės AKF3 schema);
* Lietuvos Respublikos Vyriausybės 2005 m. sausio 19 d. nutarimas Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“, su vėlesniais pakeitimais;
* kiti, su Priemone AKF3 ir skatinamųjų finansinių priemonių įgyvendinimu susiję, nacionaliniai taikytini teisės aktai, taisyklės, rekomendacijos, gairės ir jų pakeitimai.
1. **TIKSLAS IR UŽDAVINIAI**
	1. Priemonės AKF3 tikslai:
		1. Sudaryti palankesnes sąlygas smulkiojo ir vidutinio verslo (toliau – SVV subjektams) ir didelėms įmonėms (toliau – DĮ) (toliau visi kartu – Paskolos gavėjai) gauti finansavimą iš kredito įstaigų jų vykdomiems projektams įgyvendinti, žemesnėmis nei rinkos kainomis. SVV subjektas suprantamas taip, kaip jis apibrėžtas SVV plėtros įstatyme, o DĮ – įmonė, kuri atskirai ar kartu su savo partnerinėmis įmonėmis ir susijusiomis įmonėmis atitinka bent vieną iš šių sąlygų: joje (jose) dirba ne mažiau kaip 250 darbuotojų; jos (jų) balanse nurodyto turto vertė yra ne mažesnė kaip
		43 000 000 eurų ir metinės pajamos yra ne mažesnės kaip 50 000 000 eurų; arba įmonė, kurios kapitale Lietuvos Respublikos smulkiojo ir vidutinio verslo plėtros įstatymo nustatytais dydžiais ir tvarka dalyvauja valstybė ir (arba) savivaldybė. Partnerinės įmonės, susijusios įmonės suprantamos, valstybės ir (arba) savivaldybės dalyvavimo įmonės kapitale dydis, būdai ir įmonių rodikliai (darbuotojų skaičius, balanse nurodyto turto vertė, metinės pajamos) skaičiuojami taip, kaip nustatyta SVV plėtros įstatyme;
		2. Skatinti verslo plėtojimą ir investicijas, suteikiant lėšų finansų rinkos dalyviams;
	2. Sutartis pasirašę FT atrinks Priemonės AKF3 sąlygas atitinkančius Paskolų gavėjus, kurie būtų finansuojami Priemonės AKF3 ir FT nuosavomis lėšomis.
	3. Kiekvienas FT turi įgyvendinti Priemonę AKF3 taip, kad būtų užtikrintas uždavinys – aktyvus Paskolos gavėjų finansavimas per kredito įstaigas.
2. **PRIEMONĖS AKF3 BENDRADARBIAVIMO OBJEKTAS IR SĄLYGOS**
	1. Bendradarbiavimo objektas – Priemonės AKF3 įgyvendinimas, t. y. Priemonės AKF3 FT paslaugų teikimas verslo subjektams skolinant lėšas paskolos (įskaitant kredito liniją) ar finansinės nuomos (lizingo), išskyrus grįžtamąjį lizingą, (toliau visi kartu, jei nenurodyta kitaip – Paskola) forma, kaip tai aprašyta žemiau.
	2. FT skaičius neribojamas.
	3. Visi Paskolos gavėjo FT mokami mokesčiai privalo atitikti Priemonės AKF3 įgyvendinimo sąlygas ir FT įprastinę rinkos praktiką. FT negali gauti jokių papildomų mokėjimų ir (ar) mokesčių iš Paskolos gavėjo, vien dėl to, kad Paskola finansuojama Priemonės AKF3 lėšomis.
	4. Detalios Priemonės AKF3 pagrindinės sąlygos pateikiamos Pagrindinėse sąlygose.
3. **PRAŠYMO PATEIKIMAS**

5.1. Nustatytos formos FT prašymai įgyvendinti Priemonę AKF3 (toliau – Prašymas) (Sąvado 2 priedas) teikiami nuo 2022 m. d. iki 2023 m. gruodžio 31 d., arba kol FT bus paskolintos (t. y. FT pateiktų mokėjimo prašymų išmokėti lėšas suma bus lygi Priemonei AKF3 skirtai lėšų sumai) visos Priemonei AKF3 skirtos lėšos.

5.2. Informacija apie Priemonės AKF3 FT skirtą ir nepanaudotą lėšų sumą nuolat atnaujinama ir skelbiama „Invegos“ interneto svetainėje [www.invega.lt](http://www.invega.lt).

5.3. Prašymą ir kitus dokumentus, siekiant įvertinti FT atitikimą Sąvade nustatytiems reikalavimams, FT „Invegai“ teikia elektroniniu paštu akf3@invega.lt.

5.4. Prašymas privalo būti pasirašytas saugiu kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje nustatytus reikalavimus. Prašymas, priedai ir kartu su jais pateikiama informacija (įskaitant bet kokius kitus dokumentus, kuriuos FT mano esant reikalingus arba aktualius pateikti) privalo būti tiksli ir aiški, kad „Invega“ galėtų atlikti išsamų, informacija pagrįstą FT atitikimo nustatytiems tinkamumo reikalavimams vertinimą. „Invega“ gali paprašyti pateikti papildomą informaciją ir dokumentus, kai FT pateiktų duomenų nepakanka pagrįsti FT atitikimą Sąvade nustatytiems tinkamumo reikalavimams.

5.5. Popierinėje formoje arba ne „Invegos“ nurodytomis elektroninėmis priemonėmis pateikti Prašymai nėra vertinami.

5.6. FT Prašymas ir kiti dokumentai pateikiami lietuvių kalba. Jei atitinkami dokumentai yra išduoti kita kalba, turi būti pateiktas FT ar jo įgalioto asmens parašu patvirtintas vertimas į lietuvių kalbą. Vertimas, patvirtintas FT ar jo įgalioto asmens parašu, bus laikomas tinkamu.

5.7. Atitikimui Sąvade nurodytiems FT keliamiems reikalavimams pagrįsti būtina pateikti pagrindžiančius dokumentus ar informaciją, jei atitinkama informacija nėra viešai skelbiama ar prieinama (pvz., kredito įstaigos ar Lietuvos banko internetinėje svetainėje).

5.8. FT Prašyme turi nurodyti, kokia Prašyme pateikta informacija yra konfidenciali. „Invega“, „Invegos“ vertinimo komisijos (toliau – Komisija) nariai ir (ar) ekspertai ir kiti asmenys negali atskleisti FT pateiktos informacijos, kurią FT nurodė kaip konfidencialią, išskyrus kai tokia informacija laikoma nekonfidencialia pagal Lietuvos Respublikos teisės aktus, arba, kai „Invega“ yra įpareigota atskleisti šią informaciją vykdant teisėtą kompetentingų teisminių ar valdžios institucijų nurodymą.

1. **PRAŠYMŲ VERTINIMAS**
	1. FT prašymai vertinami ir sprendimai dėl atitikimo FT tinkamumo keliamiems reikalavimams priimami vadovaujantis lygiateisiškumo, nediskriminavimo, skaidrumo, racionalumo, abipusio pripažinimo ir proporcingumo principais bei laikantis konfidencialumo ir nešališkumo reikalavimų.

6.2. Prašymai, su visais vertinimui reikalingais tinkamai užpildytais dokumentais, vertinami eiliškumo tvarka pagal jų gavimo „Invegoje“ datą ir laiką.

6.3. Prašymas turi būti įvertintas per 10 darbo dienų nuo Prašymo ir visų vertinimui reikalingų tinkamai užpildytų dokumentų gavimo „Invegoje“ dienos.

6.4. Tais atvejais, kai FT jau yra sudaręs sutartį (-is) dėl veikiančių „Invegos“ finansinių priemonių įgyvendinimo per 12 mėn. iki Prašymo pateikimo, gali būti atliekamas supaprastintas FT vertinimas. Tokiu atveju vertinami tik su Priemonės AKF3 įgyvendinimu susiję dokumentai ir informacija, o FT turi pateikti patvirtinimą, kad tinkamumo reikalavimų duomenys ir informacija nuo praėjusio FT vertinimo nepasikeitė. Tačiau bet kokiu atveju „Invega“ turi teisę prašyti FT pateikti visus tinkamumo reikalavimams įvertinti reikalingus dokumentus.

6.5. Tinkamumo reikalavimus atitinkantis FT raštu Prašyme nurodytu elektroninio pašto adresu informuojamas apie sprendimą sudaryti Sutartį. Kartu pateikiamas Sutarties projektas.

6.6. FT turi pasirašyti Sutartį ne vėliau kaip per 10 darbo dienų nuo kvietimo pasirašyti Sutartį pateikimo dienos. Nepasirašius Sutarties per nurodytą terminą, laikoma, kad FT atsisako įgyvendinti Priemonę AKF3.

6.7. Tinkamumo reikalavimų neatitinkantis FT arba FT, per 10 darbo dienų po „Invegos“ Prašymo pateikti papildomus dokumentus dėl atitikimo nustatytiems tinkamumo reikalavimams nepateikęs „Invegai“ prašomų papildomų dokumentų atitikimą tinkamumo reikalavimams pagrįsti, yra raštu Prašyme nurodytu elektroninio pašto adresu informuojamas apie atsisakymą sudaryti Sutartį.

6.8. Pateikus melagingą informaciją, kurią „Invega“ gali įrodyti bet kokiomis teisėtomis priemonėmis, FT Prašymas yra atmetamas, nurodant atmetimo priežastis.

6.9. Naujų Prašymų priėmimas ir Prašymų vertinimas stabdomas 2023 m. gruodžio 31 d., arba kai reikalavimus atitikusiems FT paskolintos (t. y. FT pateiktų mokėjimo prašymų išmokėti lėšas suma bus lygi Priemonei AKF3 skirtai lėšų sumai) visos Priemonės AKF3 lėšos.

6.10. Pretenzijos dėl priimtų sprendimų teikiamos „Invegai“, kuri pretenziją išnagrinėja ne vėliau kaip per 20 darbo dienų nuo pretenzijos pateikimo dienos. „Invegos“ veiksmai ar sprendimai gali būti skundžiami Lietuvos Respublikos teisės aktų nustatyta tvarka.

**7. TINKAMUMO REIKALAVIMAI**

7.1. Prašymus dėl Sutarties sudarymo teikiantys FT turi atitikti tinkamumo reikalavimus, nurodytus 1 lentelėje.

1 lentelė

|  |  |  |
| --- | --- | --- |
| **Kriterijus/teikiama informacija** | **Kriterijaus/ teikiamos informacijos aprašymas** | **Paaiškinimai dėl teikiamų dokumentų ir informacijos** |
| **FT yra kredito įstaiga, veikianti pagal Lietuvos Respublikos bankų įstatymą arba Lietuvos Respublikos kredito unijų įstatymą turinti teisę teikti kreditavimo paslaugas** | FT yra Lietuvos banko prižiūrimų finansų rinkų dalyvių sąraše |  |
| **Patirtis** | FT vadovai, administracija, valdymo ir (ar) priežiūros organų nariai ir kreditavimo sprendimus priimantys asmenys turi turėti atitinkamą kompetenciją, išsilavinimą ir patirtį, leidžiančią tinkamai eiti pareigas | FT vadovų, administracijos, valdymo ir (ar) priežiūros organų narių ir kreditavimo sprendimus priimančių asmenų kvalifikacija ir patirtis vertinama, atsižvelgiant į asmens išsilavinimo lygį ir pobūdį, kvalifikacijos tobulinimą, profesinės veiklos ar darbo patirties pobūdį ir trukmę bei į kitus veiksnius, kurie gali turėti įtakos asmens kvalifikacijai ir patirčiai. Informacija pateikiama Priemonės AKF3 įgyvendinimo aprašyme |
| Pateikiama informacija apie organizacinę struktūrą ir valdymo sistemą | Informacija pateikiama Priemonės AKF3 įgyvendinimo aprašyme |
| **Finansiniai reikalavimai ir normatyvai** | Turėti audituotą metinę finansinę atskaitomybę | Atitikimas normatyvams vertinamas remiantis FT pateiktais duomenimis: finansinių ataskaitų rinkiniu, prudencinių reikalavimų atitikimo ataskaita (kai nėra viešai prieinama) ir (ar) ataskaitomis bei kitais dokumentais. Priemonės AKF3 įgyvendinimo aprašyme pateikiama informacija apie pajamų iš finansavimo veiklos dydį, jeigu ši informacija neišskiriama finansinėse ataskaitose, pateikiami kiti atitikimą reikalavimui patvirtinantys įrodymai |
| Paskutiniųjų metų auditorių išvada buvo be išlygų |
| FT nuosavo kapitalo suma (įstatinio kapitalo, jo priedų, rezervų ir nepaskirstyto pelno suma) turi būti ne mažesnė nei 1 mln. Eur ir kapitalo lygis turi atitikti prudencinius reikalavimus |
| FT koreguoto[[1]](#footnote-2) nuosavo kapitalo suma negali būti mažesnė nei 400 tūkst. Eur |
| Per paskutinius 3 metus (arba per laiką nuo FT įregistravimo dienos, jeigu FT vykdė veiklą trumpiau nei 3 metus) tinkamai suteikė (t. y. tinkamai suteikė Paskolas ir jos buvo pilnai grąžintos) ne mažiau kaip 50 vnt. Paskolų SVV subjektams ar DĮ, kurių kiekvienos vertė ne mažesnė kaip 200 tūkst. Eur. Jeigu Paskolos sutarties pradžia yra ankstesnė nei per paskutinius 3 metus, tačiau jos pabaiga patenka į paskutinių 3 metų laikotarpį, tokios Paskolos sutartys laikomos tinkamomis |
|  |
| FT patvirtina, kad taiko atidėjinių skaičiavimą pagal procedūras ir (ar) tvarkas |
| FT nėra taikomos Lietuvos banko poveikio priemonės, išskyrus įspėjimą, ar veiklos apribojimai, remiantis Lietuvos banko duomenimis[[2]](#footnote-3) |
| Lietuvos bankas 6 mėnesius netaiko FT veiklos riziką ribojančių normatyvų |
| Paskutinius 6 mėnesius vykdė kredito įstaigoms nustatytus privalomų atsargų reikalavimus |
| Paskutinius 6 mėnesius nesinaudojo Lietuvos banko paskolomis likvidumui palaikyti |
| **FT Prašymo pateikimo metu yra įvykdžiusi su mokesčių ir socialinio draudimo įmokų mokėjimu susijusius įsipareigojimus pagal FT veiklai taikomus teisės aktus** | Pateikiami patvirtinimai FT Prašyme | Tikrinami valstybės registruose viešai prieinami duomenys ir informacija |
| **Vidaus kontrolės sistema** | FT aiškiai įvardytos ir atskirtos valdymo organų pareigos ir atsakomybės, tame tarpe ir kolegialaus komiteto | Pateikiami dokumentai apie FT veiklos aprašymą, jo ir jo grupės įmonių valdymo struktūrą.  |
| **Kreditavimo tvarkos ir procedūros** | Turėti kreditavimo procesą ir su juo susijusias rizikas reglamentuojančias tvarkas, procedūras ir (ar) politikas | Pateikiami patvirtinimai FT Prašyme ir (ar) Priemonės AKF3 įgyvendinimo aprašymePateikiami patvirtinimai FT Prašyme ir (ar) Priemonės AKF3 įgyvendinimo aprašyme apie rizikos valdymo politikas ir (ar) tvarkas, informaciją apie finansavimo procesą, įgaliojimus priimti finansavimo sprendimus, kolegialaus organo sudėtį.Pateikiamos finansavimo tvarkos ir (ar) procedūros |
| Turėti tvarkas, politikas ir (ar) procedūras, kuriose yra numatytos galimos rizikos ir jų valdymas |
| Sprendimai dėl projekto finansavimo suteikimo turi būti priimami tik atlikus rizikos vertinimą, vadovaujantis FT patvirtintomis procedūromis ir tvarkomis, užtikrinančiomis tinkamą projekto rizikos ir kredito gavėjo mokumo įvertinimą bei užkertančiomis galimybę prisiimti pernelyg didelę kredito riziką |
| **Tvarkos, procedūros ir informacija tinkamam Sutarties įgyvendinimui ir administravimui** | Turėti Paskolų ir (ar) Paskolos gavėjų rizikos įvertinimo ir reitingavimo procedūras | Pateikiama Paskolos gavėjų ir (ar) Paskolų reitingavimo ir (ar) vertinimo metodika, Paskolų stebėsenos, Paskolų portfelio rizikos valdymo ir skolų išieškojimo metodikos arba lygiaverčiai dokumentai |
| Turėti Paskolų teikimo, Paskolų stebėsenos procedūras, Paskolų portfelio rizikos valdymo, skolų išieškojimo metodikas  |
| Turėti administracines ir apskaitos procedūras, elektroninių duomenų apdorojimo kontrolės ir apsaugos priemones, kurios yra patikimos ir gali pateikti informaciją apie visas Paskolas, jų turinį, laiką ir vietą, kad būtų galima nustatyti, ar finansavimas suteiktas pagal nustatytus reikalavimus | Pateikiami patvirtinimai FT Prašyme ir (ar) Priemonės AKF3 įgyvendinimo aprašyme |
| Turėti duomenų, susijusių su paskolų finansavimu, kaupimo ir valdymo sistemą |
| Pateikiama informacija apie bendradarbiavimo sutarties įgyvendinimo kontrolės mechanizmą, t. y. turi būti pateikta informacija apie tai, kaip bus užtikrinama, kad Sutartis būtų įgyvendinama tinkamai, kokių priemonių bus imtasi, kad AKF3 lėšomis būtų finansuotos tik tinkamos Paskolos tinkamiems Paskolos gavėjams ir Paskolos lėšos būtų panaudojamos pagal paskirtį, kaip bus saugomi išlaidas pagrindžiantys dokumentai ir pan. |
| **Informacijos ir asmens duomenų saugumas** | Turėti tvarkas ir (ar) procedūras, kurios užtikrina informacijos ir asmens duomenų saugumą  | Pateikiamas patvirtinimas FT Prašyme ir (ar) Priemonės AKF3 įgyvendinimo aprašyme, kad FT turi tvarkas ir (ar) procedūras, kurios užtikrina informacijos ir asmens duomenų saugumą |
| **Interesų konfliktas** | Turėti tvarkas ir (ar) procedūras, kurios padeda išvengti interesų konfliktų  | Pateikiamas patvirtinimas FT Prašyme ir (ar) Priemonės AKF3 įgyvendinimo aprašyme, kad FT turi interesų konfliktų tvarkas ir (ar) procedūras |
| **Pinigų plovimo ir (ar) teroristų finansavimo prevencija** | Turėti procedūras, kuriose yra numatyti procesai pinigų plovimo ir teroristų finansavimo rizikai vertinti ir valdyti  | Pateikiamas patvirtinimas FT Prašyme ir (ar) Priemonės AKF3 įgyvendinimo aprašyme, kad turi procedūras, skirtas vertinti pinigų plovimo ir (ar) teroristų finansavimo rizikos pasireiškimui bei jos valdymui |
| **Nepriekaištinga reputacija** | FT administracijos, valdymo ir (ar) priežiūros organų nariai, turintys FT atstovavimo, sprendimo ar kontrolės įgaliojimus, taip pat dalyviai, turintys 10 proc. ar daugiau balsų visuotiniame dalyvių susirinkime, yra nepriekaištingos reputacijos. Atitinka minimalius patikimų mokesčių mokėtojų kriterijus, nustatytus Lietuvos Respublikos mokesčių administravimo įstatymo 401 straipsnyje | Reputacija vertinama pagal informaciją, skelbiamą Lietuvos banko internetinėje svetainėje. Atitiktis minimaliems patikimų mokesčių mokėtojų kriterijams vertinama pagal viešai paskelbtą Valstybinės mokesčių inspekcijos prie Lietuvos Respublikos finansų ministerijos informaciją, skelbiamą interneto svetainėje adresu <https://www.vmi.lt/evmi/mokesciu-moketoju-informacija> |

1. **PRIEMONĖS AKF3 LĖŠŲ IŠMOKĖJIMAS FT**
	1. Priemonės AKF3 lėšos išmokamos FT, atitinkantiems Sąvade nustatytus tinkamumo reikalavimus Sutartyse nustatyta tvarka.
		1. FT išmokamos Priemonės AKF3 lėšos laikantis Pagrindinėse sąlygose nustatytų sąlygų tol, kol Sutartis sudariusiems FT bus paskolintos (t. y. FT pateiktų mokėjimo prašymų išmokėti lėšas suma bus lygi Priemonei AKF3 skirtai lėšų sumai) visos Priemonės AKF3 lėšos.
2. **SUDAROMOS SUTARTIES NUOSTATOS**
	1. Sudaroma Sutartis galioja 10 metų ir 1 mėnesį nuo Tinkamumo laikotarpio[[3]](#footnote-4) pabaigos arba iki šalių įsipareigojimų pagal Sutartį įvykdymo pabaigos, su galimybe, esant poreikiui, pratęsti Sutartį.
	2. Sudaromoje Sutartyje *inter alia* bus įtrauktos šios nuostatos dėl FT įsipareigojimų:
		1. Paskolas, finansuojamas Priemonės AKF3 lėšomis, apskaityti atskirai;
		2. Priemonės AKF3 lėšas naudoti tik Paskoloms teikti;
		3. nedelsiant informuoti „Invegą“ apie bet kurį įvykį, (įskaitant, bet neapsiribojant Paskolos tinkamumo sąlygų, nustatytų Pagrindinėse sąlygose, pažeidimu), kuris gali turėti įtakos FT gebėjimui vykdyti įsipareigojimus, prisiimtus pagal Sutartį;
		4. neperleisti savo teisių ir prievolių pagal Sutartį negavus išankstinio rašytinio „Invegos“ sutikimo;
		5. kaupti informaciją apie Paskolos gavėjus, suteiktas Paskolas, Paskolos gavėjui suteiktos Paskolos paskirtį (panaudojimą) pagrindžiančius dokumentus, grąžintas Paskolų sumas, laikantis FT nustatytų vidinių apskaitos procedūrų ir taip, kad būtų galima „Invegai“ pateikti visą informaciją, kuri yra reikalinga apskaičiuoti bei patikrinti, ar Paskolos buvo suteiktos ir panaudotos laikantis Pagrindinių sąlygų;
		6. teikti papildomą informaciją pagal atskirą „Invegos“ paklausimą. „Invega“ neprivalo nuolat stebėti ir tikrinti, ar Paskola atitinka Paskolos tinkamumo ir panaudojimo sąlygas ir ar Paskolos gavėjas atitinka Paskolos gavėjo tinkamumo sąlygas[[4]](#footnote-5), nustatytas Pagrindinėse sąlygose, tačiau „Invega“ gali bet kuriuo metu pareikalauti, kad FT neatlygintinai pateiktų informaciją, kuri leistų „Invegai“ patikrinti, ar Paskola atitinka Tinkamumo sąlygas;
		7. užtikrinti, kad vykdant Sutartį bus įgyvendintos tinkamos techninės ir organizacinės asmens duomenų tvarkymo priemonės, asmens duomenų tvarkymas atitiks 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatyme įtvirtintus reikalavimus;
		8. įgyvendinant 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) reikalavimus, informuoti duomenų subjektus apie asmens duomenų tvarkymo dalyką, trukmę, duomenų tvarkymo pobūdį ir tikslus, duomenų rūšis ir duomenų subjektų kategorijas, duomenų perdavimo ,,Invegai“ tikslus ir pagrindus;
		9. užtikrinti, kad FT darbuotojai, tvarkantys asmens duomenis, laikysis konfidencialumo įsipareigojimo;
		10. iki pirmos Paskolos suteikimo su Lietuvos Respublikos konkurencijos taryba pasirašyti Duomenų teikimo sutartį (toliau – Duomenų teikimo sutartis) ir tapti Suteiktos valstybės pagalbos ir nereikšmingos (*de minimis*) pagalbos duomenų teikėju, kuris veikia vadovaujantis Lietuvos Respublikos Vyriausybės 2005 m. sausio 19 d. nutarimu Nr. 35 „Dėl suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ patvirtintais Suteiktos valstybės pagalbos ir nereikšmingos (*de minimis*) pagalbos registro (toliau – Suteiktos valstybės pagalbos registras) nuostatais, bei elektroniniu paštu akf3@invega.lt apie tai pranešti „Invegai“;
		11. Atlikti funkcijas nustatytas Duomenų teikimo sutartyje, vadovaujantis Suteiktos valstybės pagalbos registro nuostatomis.
		12. Priemonės AKF3 lėšų naudojimo laikotarpiu viešinti Paskolų teikimą, informaciją apie Priemonę AKF3 patalpinant savo internetinėje svetainėje.
	3. Su Paskolos gavėjais sudaromose sutartyse FT turi *inter alia* nustatyti, kad:
		1. Paskolos gavėjas neprieštaraus, kad duomenis apie iš Priemonės AKF3 lėšų įgyvendintą projektą „Invega“ naudos viešinimo tikslais;
		2. kiti įsipareigojimai, kylantys iš Priemonės AKF3 įgyvendinimo sąlygų, nustatytų Pagrindinėse sąlygose.
	4. Tarp Sutarties šalių kylantys ginčai sprendžiami Lietuvos Respublikos teisės aktuose nustatyta tvarka.
	5. Jeigu viena iš Sutarties šalių nevykdo sutartinių įsipareigojimų ir tai yra esminis Sutarties pažeidimas, kita šalis gali vienašališkai nutraukti Sutartį, įspėjusi kitą Sutarties šalį raštu ne vėliau kaip prieš 30 (trisdešimt) kalendorinių dienų pateikdama pagrįstus motyvus. Sutarties nutraukimo atvejai ir sąlygos nustatomos Sutartyje.
	6. Sutarties galiojimo metu gali būti atliekami šie pakeitimai:
		1. susiję su Priemonės AKF3 sąlygų, nurodytų Pagrindinėse sąlygose, pakeitimu;
		2. susiję su konkrečių nacionalinių ar ES teisės aktų pakeitimais ir jų išaiškinimų, reglamentuojančių Priemonės AKF3 įgyvendinimą, pakeitimais, audito institucijų rekomendacijomis;
		3. susiję su Priemonei AKF3 nustatytų rodiklių įgyvendinimu;
		4. Sutarties termino pratęsimas, tuo atveju, jeigu yra pratęsiamas Priemonės AKF3 Tinkamumo laikotarpis;
		5. FT teikiamų ataskaitų formų ir jų pateikimo tvarkos keitimai;
		6. Kiti Sutarties keitimai atliekami laikantis Lietuvos Respublikos civilinio kodekso nuostatų ir tik jei neprieštarauja Priemonės AKF3 įgyvendinimo sąlygoms.

Sąvado 1 priedas

Pagrindinės sąlygos

**STATINAMOSIOS FINANSINĖS PRIEMONĖS „ATVIRAS KREDITŲ FONDAS 3“ PAGRINDINĖS SĄLYGOS**

Visos sąvokos ir sutrumpinimai, vartojami šioje lentelėje, suprantami taip, kaip nurodyta Sąvade.

|  |  |
| --- | --- |
| **Priemonės pavadinimas** | Skatinamoji finansinė priemonė „Atviras kreditų fondas 3“ (toliau – Priemonė AKF3) |
| **Valstybės pagalbos nuostatos** | 2013 m. gruodžio 18 d. Komisijos Reglamentas (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (toliau – Reglamentas (ES) Nr. 1407/2013) |
| **Sutartis** | Bendradarbiavimo sutartis, pasirašyta su tinkamumo reikalavimus atitinkančiu FT dėl priemonės AKF3 įgyvendinimo |
| **Paskola** | FT Paskolos gavėjui suteikta:1. paskola (įskaitant kredito liniją);
2. finansinė nuoma (lizingas), išskyrus grįžtamąjį lizingą
 |
| **Finansinė nuoma (lizingas)**  | Sandoris, kai FT nuosavybės teise įsigytas turtas, remiantis finansinės nuomos (lizingo) sandorio sutartimi, perduodamas naudotis ir valdyti lizingo gavėjui ir kuris, lizingo gavėjui galutinai atsiskaičius su FT, tampa lizingo gavėjo nuosavybe |
| **Grįžtamasis lizingas**  | Sandoris, kai lizingo gavėjas parduoda jam priklausantį turtą FT ir lizingo sutarties pagrindu jį išsimokėtinai išperka atgal, t. y. lizingo objekto pardavėjas ir lizingo gavėjas yra vienas ir tas pats asmuo |
| **Paskolos paskirtis** | FT Paskolos gavėjui iš Priemonės AKF3 lėšų suteikta investicinė ir (ar) apyvartinė Paskola |
| **Paskolos sutartis** | Sutartis dėl Paskolos, pasirašyta tarp FT ir Paskolos gavėjo |
| **Paskolos gavėjo tinkamumo sąlygos** | Paskola gali būti teikiama, kai Paskolos gavėjas atitinka šias sąlygas:1. paraiškos pateikimo metu, kai teikiamos Paskolos iki 25 000 Eur, – Paskolos gavėjas veikia ilgiau kaip 1 metus po jo registracijos ir nėra labai maža, maža įmonė, arba verslininkas, kuris atitinka SVV subjekto statusą pagal SVV įstatymą;
2. veikia Lietuvos Respublikoje. Paskolos gavėjas laikomas veikiančiu Lietuvos Respublikoje, jei jis kuria darbo vietas Lietuvos Respublikoje ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą;
3. kuriam atsižvelgiant į Juridinių asmenų nemokumo įstatymo 4 straipsnį nėra pradėta bankroto procedūra teismo arba ne teismo būdu, o fizinio asmens, kuris verčiasi ekonomine veikla atveju – kuriam, atsižvelgiant į Fizinių asmenų bankroto įstatymo 2 straipsnio 2 dalyje numatytas fizinio asmens nemokumo sąlygas, nėra pradėta fizinio asmens bankroto procedūra;
4. nėra veikiantis Reglamento (ES) Nr. 1407/2013 1 straipsnio 1 dalyje išvardytuose sektoriuose;
5. nėra taikoma Reglamento (ES) Nr. 1407/2013 4 straipsnio 3 dalies a punkte nurodyta kolektyvinė nemokumo procedūra;
6. pagrindinė veikla pagal Statistikos departamento prie Lietuvos Respublikos Vyriausybės generalinio direktoriaus įsakymu patvirtintą Ekonominės veiklos rūšių klasifikatorių (EVRK 2 red.) (toliau – EVRK 2 red.) nėra finansinė ir draudimo veikla (visi veiklos kodai pagal EVRK 2 red. 64–66 skyrius), išskyrus atvejus, kai šis Paskolų gavėjas vysto finansines technologijas. Finansinės technologijos – technologijomis grindžiamos finansinės inovacijos, padedančios kurti naujus verslo modelius, veiklos programas, procesus ir produktus, kai įmonės vystomomis technologijomis naudojasi ne pati įmonė, bet jos klientai – kitos finansų įstaigos, dirbančios su galutiniais finansinių paslaugų, susijusių su technologijomis, gavėjais.
7. atitinka minimalius patikimų mokesčių mokėtojų kriterijus, nustatytus Lietuvos Respublikos mokesčių administravimo įstatymo 401 straipsnyje. Atitiktis šiam reikalavimui vertinama pagal viešai paskelbtą Valstybinės mokesčių inspekcijos prie Lietuvos Respublikos finansų ministerijos informaciją, skelbiamą interneto svetainėje adresu <https://www.vmi.lt/evmi/mokesciu-moketoju-informacija>;
8. yra pateikęs VĮ „Registrų centras“ paskutinių finansinių metų finansinių ataskaitų rinkinį. Šis reikalavimas netaikomas verslininkams ir toms įmonėms, kurios veikia trumpiau nei vienerius metus.

2–8 punktuose nustatyti kriterijai vertinami Paskolos suteikimo metu (Paskolos suteikimas čia ir toliau šiame dokumente suprantamas kaip laikotarpis nuo Paskolos gavėjo kreipimosi į FT iki Paskolos sutarties pasirašymo dienos) |
| **Priemonės lėšos Paskoloje** | Priemonės AKF3 lėšų dalis vienoje Paskoloje negali būti didesnė kaip 75 proc. ir bet kokiu atveju negali viršyti 750 000 Eur (septynių šimtų penkiasdešimt tūkstančių eurų). FT nuosavų lėšų dalis vienoje Paskoloje privalo būti ne mažesnė nei 25 proc. |
| **Tinkamumo laikotarpis (iki kada pasirašomos Paskolos sutartys)** | FT Paskolos sutartis su Paskolos gavėjais gali pasirašyti Reglamento (ES) Nr. 1407/2013 taikymo laikotarpiu |
| **Priemonės AKF3 lėšų grąžinimo laikotarpis** | Priemonės AKF3 lėšas FT turi grąžinti „Invegai“ ne vėliau nei per 10 (dešimt) metų nuo Tinkamumo laikotarpio pabaigos |
| **Paskolų išmokėjimo laikotarpis** | Priemonės AKF3 lėšos pagal pasirašytas Paskolos sutartis Paskolos gavėjams gali būti išmokamos ne vėliau kaip per 12 mėnesių nuo Tinkamumo laikotarpio pabaigos. Kredito linijų atveju nustatytas 12 mėnesių Paskolos panaudojimo terminas nėra taikomas |
| **Paskolų rizikos prisiėmimas** | FT prisiima visą su Priemonės AKF3 lėšų skolinimu Paskolos gavėjams susijusią kredito riziką, t. y. FT turi besąlygiškai grąžinti visas gautas Priemonės AKF3 lėšas į INVEGOS fondą  |
| **Paskolos tinkamumo ir panaudojimo sąlygos** | Paskolos turi būti skirtos Paskolos gavėjų investicijoms finansuoti ir (ar) apyvartinio kapitalo trūkumui papildyti, jeigu toks finansavimas yra susijęs su Paskolos gavėjo naujos veiklos pradėjimu arba esamos veiklos palaikymu, stiprinimu ar plėtra. FT privalo kaupti Priemonės AKF3 lėšomis finansuotos Paskolos gavėjui suteiktos Paskolos paskirtį (panaudojimą) pagrindžiančius dokumentus.Paskolomis, skirtomis investicijoms, laikomos tokios Paskolos, kai Paskolos dalis, skirta investicijoms finansuoti, sudaro ne mažiau kaip 51 proc. visos Paskolos sumos, o likusi Paskolos dalis gali būti skirta apyvartinio kapitalo trūkumui papildyti. Visais kitais atvejais laikoma, kad visa Paskola yra skirta apyvartinio kapitalo trūkumui papildyti.Paskola turi būti panaudota per 12 mėnesių nuo Paskolos sutarties pasirašymo dienos. Jei Paskola nėra panaudojama per 12 mėnesių, Paskolos gavėjas turi raštiškai kreiptis į FT dėl Paskolos panaudojimo laikotarpio pratęsimo, nurodant Paskolos laikotarpio pratęsimo priežastį ir prašomą pratęsimo laikotarpį. FT priima sprendimą dėl Paskolos laikotarpio (ne) pratęsimo, vadovaujantis TF vidinėmis Paskolos gavėjų rizikos vertinimo tvarkomis |
| **Netinkamos investicijos pagal Priemonę AKF3** | Paskolos gavėjo ar kito ekonominę veiklą vykdančio subjekto esamiems finansiniams įsipareigojimams finansuoti ar jam restruktūrizuoti.Paskolos lėšos negali būti skirtos dividendams išsimokėti, kapitalui mažinti išmokant lėšas Paskolos gavėjo dalyviams, savoms akcijoms supirkti ar kitokiems mokėjimams iš kapitalo Paskolos gavėjo dalyviams atlikti, taip pat negali būti skirtos Paskoloms grąžinti arba suteikti Paskolos gavėjo dalyviams ar su jais susijusiems asmenims.Paskolos gavėjo finansinių įsipareigojimų perfinansavimui.Paskolos skirtos nekilnojamojo turto plėtrai, t. y. nekilnojamam turtui pirkti ir (ar) statyti ir (ar) investicijoms į nekilnojamojo turto būklės pagerinimą, siekiant jį parduoti, nuomoti ar kitu būdu perleisti kitiems asmenims, o ne naudoti savo (tarp jų ir savo patronuojamųjų įmonių, arba kitų patronuojančiosios įmonės patronuojamųjų įmonių) veikloje.Paskolos skirtos gyvenamosios paskirties nekilnojamajam turtui pirkti ir (ar) statyti ir (ar) investicijoms į gyvenamosios paskirties nekilnojamojo turto būklės pagerinimą.Krovininėms transporto priemonėms įsigyti.Reglamento (ES) Nr. 1407/2013 1 straipsnio 1 ir 2 dalyse išvardytais atvejais |
| **FT taikomos užtikrinimo priemonės** | FT, įgyvendindamas Priemonę AKF3, privalo atidaryti atskirą Priemonės AKF3 įgyvendinimui naudojamą atsiskaitomąją sąskaitą, skirtą išimtinai Priemonės AKF3 lėšoms: pervedimams Paskolos gavėjams atlikti, grąžinimams, gautiems iš Paskolos gavėjų;Priemonei AKF3 įgyvendinti FT privalo:1. pirminiu įkeitimu įkeisti esamas ir būsimas lėšas, esančias FT sąskaitoje, į kurią „Invega“ perveda FT prašomas Priemonės lėšas, taip pat esamas ir būsimas lėšas, esančias FT bet kitose sąskaitose (pvz., verslo subjektų pagal Paskolų sutartis grąžintų lėšų sąskaitą);2. įkeisti FT reikalavimo teises, kylančias iš visų būsimų Paskolų sutarčių. Įkeitimo lakšte papildomai turi būti nurodyta, kad FT reikalavimo teisių pagal Paskolos sutartį įkeitimas taip pat apima visus ir bet kuriuos FT naudai atliktus Paskolos gavėjo mokėjimus pagal Paskolos sutartį po to, kai įkaito gavėjas („Invega“) informuoja įkaito davėją (FT) apie išieškojimo veiksmų pradžią |
| **Priemonės AKF3 lėšų, skirtų Paskoloms teikti, išmokėjimas FT** | Priemonės AKF3 lėšos gali būti naudojamos tik finansuoti Paskolos gavėjo projektą. Priemonės AKF3 lėšos yra pervedamos į FT sąskaitą dalimis Sutartyje nustatyta tvarka:1. pirma Priemonės lėšų dalis išmokama, tik, jei FT įgyvendino FT taikomas užtikrinimo priemones. Ši dalis išmokama pagal FT mokėjimo prašymą išmokėti lėšas (mokėjimo prašyme išmokėti lėšas FT turi nurodyti, kiek jis planuoja suteikti Paskolų per 3 mėnesius), bet ne daugiau kaip 5 000 000 (penki milijonai) Eur;
2. antra (ir vėlesnės) Priemonės lėšų dalis pervedama FT pagal FT mokėjimo prašymą išmokėti lėšas, kai FT išmoka Paskolos gavėjams ne mažiau kaip 70 procentų bendros ankstesniais mokėjimais FT pervestos sumos
 |
| **FT mokamos palūkanos ir jų mokėjimo tvarka** | Už Priemonės AKF3 lėšasFT INVEGOS fondui moka:1. 3 mėn. Euribor + 0,4 procento, bet ne daugiau kaip 3 procentai metinių palūkanų už INVEGOS fondo pervestas, bet kredito įstaigos nepanaudotas lėšas;
2. 3 mėn. Euribor + 0,2 procento, bet ne daugiau kaip 3 procentai metinių palūkanų už INVEGOS fondo pervestas ir Paskolos gavėjams paskolintas lėšas.

FT mokėtinoms palūkanoms apskaičiuoti imami kalendorinio ketvirčio duomenys. Pirmasis ataskaitinis laikotarpis yra laikotarpis nuo lėšų pervedimo dienos iki kalendorinio ketvirčio pabaigos. FT atliekant palūkanų paskaičiavimus, taikomai Euribor reikšmei esant neigiamai, Euribor reikšmę prilyginti 0 (nuliui). Skaičiuojant palūkanas, laikoma, kad metai turi 360 (trys šimtai šešiasdešimt) dienų, o mėnuo – 30 (trisdešimt) dienų. Palūkanos, kurios mokamos pagal tarp „Invegos“ ir FT pasirašytą Sutartį, turi būti pervedamos į INVEGOS fondą Sutartyje nustatytais terminais ir tvarka |
| **Valdymo mokestis FT** | Už Priemonės AKF3 įgyvendinimą „Invega“ FT valdymo mokesčio nemoka |
| **Paskolos išdavimo ir administravimo mokestis** | Pagal FT taikomą įprastinę veiklos praktiką |
| **Paskolų teikiamų Paskolos gavėjams užtikrinimo priemonės** | Taikomos FT nustatytos Paskolų grąžinimo užtikrinimo priemonės |
| **Paskolos dydis ir Paskolų skaičius vienam Paskolos gavėjui** | Paskolos dydis vienam Paskolos gavėjui nėra ribojamas, tačiau visais atvejais turi būti išlaikyti Priemonės lėšų vienoje Paskoloje reikalavimai. Paskolų skaičius vienam Paskolos gavėjui yra neribojamas |
| **Paskolos laikotarpis** |  Finansavimas, suteiktas paskolos (išskyrus kredito linijas) ir finansinės nuomos (lizingo) forma Paskolos gavėjams, gali būti suteikiamas ne ilgesniam kaip 120 (šimto dvidešimt) mėnesių laikotarpiui. Tuo atveju, kai Paskolos terminas yra trumpesnis nei 120 mėnesių, šis terminas gali būti pratęstas, tačiau bet kuriuo atveju terminas negali būti ilgesnis nei 120 mėnesių, terminą skaičiuojant nuo pradinės Paskolos sutarties sudarymo dienos.Paskolos finansavimas, suteiktas kredito linijos forma, gali būti suteikiamas ne ilgesniam kaip 36 (trisdešimt šešių) mėnesių laikotarpiui. Paskola, suteikta kredito linijos forma, gali būti pakeista į Paskolą, suteiktą paskolos forma, Paskolos sutarties laikotarpį pratęsiant iki 60 (šešiasdešimties) mėnesių (terminą skaičiuojant nuo pradinės Paskolos sutarties sudarymo dienos). Minėtas atvejis nėra laikomas naujos Paskolos sutarties sudarymu |
| **Paskolų teikimo kaina Paskolos gavėjams** | FT taikoma kintama palūkanų dalis už suteikiamą Paskolą – 3 mėn. Euribor + 0,2 procento, bet ne daugiau kaip 3 procentai metinių palūkanų.FT marža už suteikiamą Paskolą – iki 3 proc.Kintama palūkanų dalis (3 mėn. Euribor) nustatoma pagal ketvirčio, per kurį buvo pasirašyta Paskolos sutartis, pirmąją darbo dieną buvusią tarpbankinių palūkanų normą. Kitų ataskaitinių laikotarpių kintama palūkanų norma nustatoma pagal ataskaitinio ketvirčio pirmosios darbo dienos duomenis. Tarpbankinių palūkanų norma apvalinama šimtųjų dalių tikslumu. Atliekant palūkanų paskaičiavimus, taikomai Euribor reikšmei esant neigiamai, ją prilyginti 0 (nuliui).Skaičiuojant palūkanas, FT gali tiksliai skaičiuoti kiek atitinkami metai ir mėnuo turi dienų, arba laikoma, kad metai turi 360 dienų, o mėnuo – 30 dienų |
| **Valstybės pagalbos skaičiavimas ir registravimas** | Paskolos gavėjams Paskolos yra teikiamos kaip *de minimis* pagalba pagal Reglamentą (ES) Nr. 1407/2013 ir Priemonės AKF3 schemą. FT yra atsakingas už tai, kad Paskolos būtų suteikiamos vadovaujantis Reglamento (ES) Nr. 1407/2013 ir Priemonės AKF3 schemos nuostatomis. FT yra atsakingas už *de minimis* pagalbos Paskolos gavėjui skaičiavimą ir registravimą Suteiktos valstybės pagalbos ir nereikšmingos (de minimis) pagalbos registre. *De minimis* pagalba sumuojama, kaip tai nustatyta Reglamento Nr. 1407/2013 5 straipsnyje.Suteikiant Paskolą turi būti įvertintas skirtumas tarp Komisijos komunikate nustatytos orientacinės palūkanų normos su 400 bazinių punktų premija ir Paskolai taikytos palūkanų normos. Gautas skirtumas laikomas subsidijos ekvivalentu ir *de minimis* pagalbos suma, suteikta Paskolos gavėjui. Skaičiuojant *de minimis* pagalbą paskolos gavejui palūkanos skaičiuojamos nuo visos Paskolos sumos visam Paskolos laikotarpiui, t. y. neatsižvelgiama į numatytą Paskolos grąžinimą pagal Paskolos grąžinimo grafiką;*De minimis* pagalbos, suteikiamos Paskolos gavėjui, dydis apskaičiuojamas pagal formulę:SE= K x T x (N orientacinė + 4 % - N faktinė), kurSE – *de minimis* pagalbos dydis, išreikštas subsidijos ekvivalentu; K – Paskolos suma Eur;T – Paskolos laikotarpis, išreikštas metais (skaičiai apvalinami 2 (dviejų) skaitmenų po kablelio tikslumu);N orientacinė – Europos Komisijos kiekvieno mėnesio pirmą kalendorinę dieną skelbiama orientacinė palūkanų norma (https://ec.europa.eu/competition-policy/state-aid/legislation/reference-discount-rates-and-recovery-interest-rates/reference-and-discount\_en);N faktinė – Paskolos sutartyje nustatyta metinė palūkanų norma.Paskolos sutartyje turi būti įrašyta nuostata, kad Paskola yra teikiama kaip *de minimis* pagalba, nurodant *de minimis* pagalbos dydį, išreikštą subsidijos ekvivalentu |
| **Viešinimas** | FT privalo viešinti Priemonę AKF3 šiais būdais:1. su „Invega“ suderintą informaciją apie Priemonę AKF3 ir jos sąlygas patalpinant FT interneto svetainėje;
2. pagal poreikį – „Invegos“ ar kitų institucijų organizuojamuose renginiuose, skiriant FT atstovą (-us);
3. teikiant konsultacijas verslo projektų savininkams ar viešinant Priemonę AKF3 kitomis viešinimo priemonėmis.

Paskolų gavėjų sąrašai skelbiami „Invegos“ interneto svetainėje ir kitur su Priemonės AKF3 viešinimu susijusiuose registruose ir (ar) interneto svetainėse, teisės aktų nustatyta tvarka  |
| **Audito reikalavimai** | FT įsipareigoja įsileisti „Invegos“, Lietuvos Respublikos ekonomikos ir inovacijų ministerijos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos, Konkurencijos tarybos įgaliotus atstovus, ir kitus turinčius teisę tikrinti, kaip panaudojamos Priemonės AKF3 lėšos, atlikti Priemonės AKF3 ir jos vykdymo auditą ir (arba) patikrinimą iki Paskolos gavėjo lygmens.FT privalo visus su Priemonės AKF3 įgyvendinimu ir Paskolos gavėjų finansavimu Priemonės AKF3 lėšomis susijusius dokumentus saugoti 10 metų po Priemonės AKF3 uždarymo |
| **Kitos sąlygos** | Sutartyje su FT taip pat nustatomos kitos sąlygos: Priemonės AKF3 lėšų išmokėjimo į FT sąskaitas ir grąžinimo tvarka, palūkanų mokėjimo principai, FT teikiamų ataskaitų formos, jų teikimo tvarka bei periodiškumas, pagrindžiančių dokumentų saugojimo tvarka, Sutarties šalių teisės ir pareigos, Sutarties sąlygų keitimo galimi atvejai ir tvarka bei kitos sąlygos.Sutarties vykdymo laikotarpiu pasikeitus taikytiniems teisės aktams, direktyvoms, taisyklėms ar gairėms, Sutarties šalims bus taikomos aktualios ir galiojančios teisės aktų nuostatos |

Sąvado 2 priedas

Herbas arba prekės ženklas

(juridinio asmens pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

UAB „INVESTICIJŲ IR VERSLO GARANTIJOS“

**PRAŠYMAS**

**DĖL DALYVAVIMO ĮGYVENDINANT SKATINAMĄJĄ FINANSINĘ PRIEMONĘ
„ATVIRAS KREDITŲ FONDAS 3“**

\_\_\_\_\_\_\_\_\_\_\_\_\_

(Data)

(Sudarymo vieta)

|  |  |
| --- | --- |
| Juridinio asmens pavadinimas (toliau – kredito įstaiga) |  |
| Buveinės adresas  |  |
| Už Prašymą atsakingo kontaktinio asmens vardas, pavardė |  |
| Telefono numeris |  |
| El. pašto adresas |  |

Šiuo Prašymu pažymime, kad sutinkame su visomis Priemonės AKF3 finansų tarpininko atrankos sąlygų sąvado sąlygomis.

Teikiame šį Prašymą ir dokumentus, patvirtinančius gebėjimą įgyvendinti Priemonę AKF3 ir atitikimą keliamiems tinkamumo reikalavimams bei patvirtiname, kad:

1) paraišką teikianti kredito įstaiga ir jos atstovai žino, kad Priemonė AKF3 yra finansuojama iš kontroliuojančio fondo „INVEGOS fondas“ (toliau – INVEGOS fondas), įsteigto pagal 2009 m. balandžio 7 d. sutartį, sudarytą tarp Lietuvos Respublikos finansų ministerijos, Lietuvos Respublikos ūkio ministerijos ir uždarosios akcinės bendrovės „INVESTICIJŲ IR VERSLO GARANTIJOS“ (toliau – „Invega“), grįžusių ir (ar) grįšiančių lėšų;

2) paraišką teikianti kredito įstaiga ir jos atstovai patvirtina, kad paskolos (įskaitant kredito linijas) ar finansinės nuomos (lizingo), išskyrus grįžtamąjį lizingą (toliau visi kartu, jei nenurodyta kitaip – Paskola) sudarymo mokesčiai, palūkanos ir kiti mokėjimai, mokami Paskolos gavėjų, dalyvaujančių Priemonėje AKF3 atitiks įprastą kredito įstaigos veiklą ir praktiką bei, esant poreikiui ir „Invegos“ Prašymui, pateiks tai patvirtinančius įrodymus;

3) kredito įstaigai nėra iškelta nemokumo ar restruktūrizavimo byla, nėra pradėtas ikiteisminis tyrimas dėl ūkinės komercinės veiklos arba jis nėra likviduojamas (-i);

4) kredito įstaiga Prašymo pateikimo metu yra įvykdžiusi su mokesčių ir socialinio draudimo įmokų mokėjimu susijusius įsipareigojimus pagal kredito įstaigos veiklai taikomus teisės aktus;

6) kredito įstaiga ir jos atstovai yra informuoti ir žino, kad pateiktus melagingą informaciją, kurią „Invega“ gali įrodyti bet kokiomis teisėtomis priemonėmis, šis Prašymas bus atmestas.

Kartu su Prašymu pateikiami šie dokumentai (pasirašydami Prašymą ar kiekvieną dokumentą patvirtiname, kad dokumentų skaitmeninės kopijos yra tikros. Tais atvejais, kai visas Prašymas su pridedamais dokumentais pasirašomas kvalifikuotu elektroniniu parašu, kiekvieno dokumento atskirai pasirašyti neprivaloma):

|  |  |  |
| --- | --- | --- |
| **Eil.Nr.** | **Pateiktų dokumentų pavadinimas** | **Dokumento puslapių skaičius** |
| **1.** | Priemonės AKF3 įgyvendinimo aprašymas\* |  |
| **2.** | Pažyma apie atitikimą tinkamumo reikalavimams (Prašymo 1 priedas) |  |
| **3.** | Audituotos finansinės ataskaitos už paskutinius finansinius metus |  |
| **4.** | Paskolos gavėjų ir (ar) Paskolų reitingavimo ir (ar) vertinimo metodika, Paskolų stebėsenos, Paskolų portfelio rizikos valdymo ir skolų išieškojimo metodikos arba lygiaverčiai dokumentai |  |
| **5.** | Kiti dokumentai |  |

\*Priemonės AKF3 gyvendinimo aprašyme be kitos pateikiamos informacijos, turi būti informacija apie:

* + 1. Kredito įstaigos organizacinę struktūrą ir valdymo sistemą;
		2. interesų konfliktų derinimo ir išvengimo sistemą;
		3. bendradarbiavimo sutarties įgyvendinimo kontrolės mechanizmą, t. y. turi būti pateikta informacija apie tai, kaip bus užtikrinama, kad bendradarbiavimo sutartis būtų įgyvendinama tinkamai, kokių priemonių bus imtasi, kad Priemonės AKF3 lėšomis būtų finansuotos tik tinkamos Paskolos tinkamiems Paskolos gavėjams ir Paskolos lėšos būtų panaudojamos pagal paskirtį, kaip bus saugomi išlaidas pagrindžiantys dokumentai ir pan.;
		4. taikomas pinigų plovimo prevencijos, kovos su terorizmu ir mokestiniu sukčiavimu standartų ir teisės aktų taikymo procedūras įgyvendinant Priemonę AKF3;
		5. Priemonės AKF3 lėšų skyrimo Paskoloms finansuoti kriterijus ir sąlygas, nurodant, kad kredito įstaiga turi profesionalias ir tinkamas paskolos gavėjų rizikos įvertinimo procedūras (vidinė paskolos gavėjų ir (ar) paskolų reitingavimo ir (ar) rizikos vertinimo metodika (paskolos gavėjų kredito reitingai turėtų būti prilyginti tarptautinių reitingų agentūrų (angl. Standart and Poor's, Fitch, ir Moody's) taikomiems reitingams), taip pat paskolų teikimo, stebėsenos procedūras, paskolų portfelio rizikos valdymo, skolų išieškojimo metodikas. Kartu su Priemonės AKF3 įgyvendinimo aprašymu kredito įstaiga turi pateikti: vidinę paskolos gavėjų ir (ar) paskolų reitingavimo ir (ar) vertinimo metodiką, paskolų stebėsenos, paskolų portfelio rizikos valdymo ir skolų išieškojimo metodikas arba lygiaverčius dokumentus;
		6. administracines ir apskaitos procedūras, elektroninių duomenų apdorojimo kontrolės ir apsaugos priemones, kurios yra patikimos ir gali pateikti informaciją apie visus sandorius, jų turinį, laiką ir vietą, kad būtų galima nustatyti, ar finansavimas suteiktas pagal nustatytus reikalavimus;
		7. dokumentų saugojimo sistemą;
		8. duomenų, susijusių su paskolų finansavimu, kaupimo ir valdymo sistemą.

|  |
| --- |
|  |
|  |  |
|  |  |  |  |  |  |
| (Pareigų pavadinimas) |  | (Parašas) |  | (Vardas ir pavardė) |  |

Prašymo 1 priedas

**PAŽYMA APIE ATITIKIMĄ TINKAMUMO REIKALAVIMAMS**

|  |  |  |
| --- | --- | --- |
| **Kriterijus/teikiama informacija** | **Kriterijaus/ teikiamos informacijos aprašymas** | **Žemiau šioje skiltyje įrašomi žodžiai: „Kriterijų atitinkame“ ir nurodoma kur pateikiame atitikimą patvirtinanti informacija arba „Kriterijaus neatitinkame“ ir pateikiamas paaiškinimas** |
| **FT yra kredito įstaiga, veikianti pagal Lietuvos Respublikos bankų įstatymą arba Lietuvos Respublikos kredito unijų įstatymą turinti teisę teikti kreditavimo paslaugas** | FT yra Lietuvos banko prižiūrimų finansų rinkų dalyvių sąraše |  |
| **Patirtis** | FT vadovai, administracija, valdymo ir (ar) priežiūros organų nariai ir kreditavimo sprendimus priimantys asmenys turi turėti atitinkamą kompetenciją, išsilavinimą ir patirtį, leidžiančią tinkamai eiti pareigas |  |
| Pateikiama informacija apie organizacinę struktūrą ir valdymo sistemą |  |
| **Finansiniai reikalavimai ir normatyvai** | Turėti audituotą metinę finansinę atskaitomybę |  |
| Paskutiniųjų metų auditorių išvada buvo be išlygų |
| FT nuosavo kapitalo suma (įstatinio kapitalo, jo priedų, rezervų ir nepaskirstyto pelno suma) turi būti ne mažesnė nei 1 mln. Eur ir kapitalo lygis turi atitikti prudencinius reikalavimus |
| FT koreguoto[[5]](#footnote-6) nuosavo kapitalo suma negali būti mažesnė nei 400 tūkst. Eur |
| Per paskutinius 3 metus (arba per laiką nuo FT įregistravimo dienos, jeigu FT vykdė veiklą trumpiau nei 3 metus) tinkamai suteikė (t. y. tinkamai suteikė Paskolas ir jos buvo pilnai grąžintos) ne mažiau kaip 50 vnt. Paskolų SVV subjektams ar DĮ, kurių kiekvienos vertė ne mažesnė kaip 200 tūkst. Eur. Jeigu Paskolos sutarties pradžia yra ankstesnė nei per paskutinius 3 metus, tačiau jos pabaiga patenka į paskutinių 3 metų laikotarpį, tokios Paskolos sutartys laikomos tinkamomis |
| FT patvirtina, kad taiko atidėjinių skaičiavimą pagal procedūras ir (ar) tvarkas |
| FT nėra taikomos Lietuvos banko poveikio priemonės, išskyrus įspėjimą, ar veiklos apribojimai, remiantis Lietuvos banko duomenimis[[6]](#footnote-7) |
| Lietuvos bankas 6 mėnesius netaiko FT veiklos riziką ribojančių normatyvų |
| Paskutinius 6 mėnesius vykdė kredito įstaigoms nustatytus privalomų atsargų reikalavimus |
| Paskutinius 6 mėnesius nesinaudojo Lietuvos banko paskolomis likvidumui palaikyti |
| **FT Prašymo pateikimo metu yra įvykdžiusi su mokesčių ir socialinio draudimo įmokų mokėjimu susijusius įsipareigojimus pagal FT veiklai taikomus teisės aktus** | Pateikiami patvirtinimai FT Prašyme |  |
| **Vidaus kontrolės sistema** | FT aiškiai įvardytos ir atskirtos valdymo organų pareigos ir atsakomybės, tame tarpe ir kolegialaus komiteto |  |
| **Kreditavimo tvarkos ir procedūros** | Turėti kreditavimo procesą ir su juo susijusias rizikas reglamentuojančias tvarkas, procedūras ir (ar) politikas |  |
| Turėti tvarkas, politikas ir (ar) procedūras, kuriose yra numatytos galimos rizikos ir jų valdymas |
| Sprendimai dėl projekto finansavimo suteikimo turi būti priimami tik atlikus rizikos vertinimą, vadovaujantis FT patvirtintomis procedūromis ir tvarkomis, užtikrinančiomis tinkamą projekto rizikos ir kredito gavėjo mokumo įvertinimą bei užkertančiomis galimybę prisiimti pernelyg didelę kredito riziką |
| **Tvarkos, procedūros ir informacija tinkamam Sutarties įgyvendinimui ir administravimui** | Turėti Paskolų ir (ar) Paskolos gavėjų rizikos įvertinimo ir reitingavimo procedūras |  |
| Turėti Paskolų teikimo, Paskolų stebėsenos procedūras, Paskolų portfelio rizikos valdymo, skolų išieškojimo metodikas  |
| Turėti administracines ir apskaitos procedūras, elektroninių duomenų apdorojimo kontrolės ir apsaugos priemones, kurios yra patikimos ir gali pateikti informaciją apie visas Paskolas, jų turinį, laiką ir vietą, kad būtų galima nustatyti, ar finansavimas suteiktas pagal nustatytus reikalavimus |  |
| Turėti duomenų, susijusių su paskolų finansavimu, kaupimo ir valdymo sistemą |
| Pateikiama informacija apie bendradarbiavimo sutarties įgyvendinimo kontrolės mechanizmą, t. y. turi būti pateikta informacija apie tai, kaip bus užtikrinama, kad Sutartis būtų įgyvendinama tinkamai, kokių priemonių bus imtasi, kad AKF3 lėšomis būtų finansuotos tik tinkamos Paskolos tinkamiems Paskolos gavėjams ir Paskolos lėšos būtų panaudojamos pagal paskirtį, kaip bus saugomi išlaidas pagrindžiantys dokumentai ir pan. |
| **Informacijos ir asmens duomenų saugumas** | Turėti tvarkas ir (ar) procedūras, kurios užtikrina informacijos ir asmens duomenų saugumą  |  |
| **Interesų konfliktas** | Turėti tvarkas ir (ar) procedūras, kurios padeda išvengti interesų konfliktų  |  |
| **Pinigų plovimo ir (ar) teroristų finansavimo prevencija** | Turėti procedūras, kuriose yra numatyti procesai pinigų plovimo ir teroristų finansavimo rizikai vertinti ir valdyti  |  |
| **Nepriekaištinga reputacija** | FT administracijos, valdymo ir (ar) priežiūros organų nariai, turintys FT atstovavimo, sprendimo ar kontrolės įgaliojimus, taip pat dalyviai, turintys 10 proc. ar daugiau balsų visuotiniame dalyvių susirinkime, yra nepriekaištingos reputacijos. Atitinka minimalius patikimų mokesčių mokėtojų kriterijus, nustatytus Lietuvos Respublikos mokesčių administravimo įstatymo 401 straipsnyje |  |

1. Koreguotas nuosavas kapitalas yra apskaičiuojamas mažinant nuosavo kapitalo sumą visų paskolų, išduotų su FT ir jo vadovais susijusiems asmenims\*, likučių suma, taip pat kito balanse apskaitomo turto, dėl kurio verte auditoriai negalėjo įsitikinti ir pareiškė sąlyginę nuomonę, vertei (pavyzdžiui, gautinomis sumomis, dėl kurių susigrąžinimo galimybių paskolos gavėjas auditoriams nepateikė pakankamų įrodymų). Koreguotas kapitalas gali būti didinamas FT akcininkų ar trečiųjų asmenų FT suteiktų paskolų suma, jeigu šios paskolos bus subordinuotos „Invegos“ atžvilgiu visu Sutarties galiojimo laikotarpiu (turi būti pasirašyti trišaliai susitarimai tarp “Invegos“, FT ir lėšas paskolinusių asmenų arba pateikti kiti tinkami patvirtinimai dėl šio reikalavimo įvykdymo).

\* Su FT ir jo vadovais susijusiais asmenimis laikomi:

- asmenys, turintys FT kvalifikuotąją įstatinio kapitalo ir (arba) balsavimo teisių dalį ir jų kontroliuojamos įmonės;

- juridiniai asmenys, kurių kvalifikuotąją įstatinio kapitalo ir (arba) balsavimo teisių dalį turi FT;

- aukščiau nurodytų juridinių asmenų vadovai ir su jais artimos giminystės, taip pat svainystės ryšiais susiję asmenys;

- fiziniai asmenys, artimos giminystės, taip pat svainystės ryšiais susiję su FT kvalifikuotąją įstatinio kapitalo ir (arba) balsavimo teisių dalį turinčiais fiziniais asmenimis; [↑](#footnote-ref-2)
2. Kadangi FT veiklos priežiūrą vykdo Lietuvos bankas, daroma prielaida, kad ši institucija yra patikrinusi FT atitikimą šiems tinkamumo reikalavimams, todėl lentelėje nurodytų tinkamumo reikalavimų vertinimai nėra atliekami, tačiau vadovaujantis Lietuvos banko internetinėje svetainėje skelbiama informacija yra patikrinama, ar FT nėra taikomos poveikio priemonės ar veiklos apribojimai. Jeigu FT taikomos poveikio priemonės ar veiklos apribojimai, „Invega“ gali paprašyti papildomos informacijos, siekdama įvertinti nustatytų pažeidimų mastą, jų ištaisymo terminus ir įtaką taikomiems tinkamumo reikalavimams. FT turi pateikti paaiškinimus kokių veiksmų buvo imtasi, kad pažeidimai, dėl kurių taikytos Lietuvos banko poveikio priemonės ar veiklos ribojimai būtų ištaisyti ar panaikinti ir neturės įtakos tinkamam Priemonės AKF3 įgyvendinimui. Papildomų paaiškinimų iš FT neprašoma, kai Lietuvos banko taikyta poveikio priemonė - įspėjimas. [↑](#footnote-ref-3)
3. Tinkamumo laikotarpis suprantamas taip, kaip nurodyta Pagrindinėse sąlygose [↑](#footnote-ref-4)
4. Paskolos tinkamumo ir panaudojimo sąlygos bei Paskolos gavėjo tinkamumo sąlygos suprantamos taip, kaip nurodyta Pagrindinėse sąlygose [↑](#footnote-ref-5)
5. Koreguotas nuosavas kapitalas yra apskaičiuojamas mažinant nuosavo kapitalo sumą visų paskolų, išduotų su FT ir jo vadovais susijusiems asmenims\*, likučių suma, taip pat kito balanse apskaitomo turto, dėl kurio verte auditoriai negalėjo įsitikinti ir pareiškė sąlyginę nuomonę, vertei (pavyzdžiui, gautinomis sumomis, dėl kurių susigrąžinimo galimybių paskolos gavėjas auditoriams nepateikė pakankamų įrodymų). Koreguotas kapitalas gali būti didinamas FT akcininkų ar trečiųjų asmenų FT suteiktų paskolų suma, jeigu šios paskolos bus subordinuotos „Invegos“ atžvilgiu visu Sutarties galiojimo laikotarpiu (turi būti pasirašyti trišaliai susitarimai tarp “Invegos“, FT ir lėšas paskolinusių asmenų arba pateikti kiti tinkami patvirtinimai dėl šio reikalavimo įvykdymo).

\* Su FT ir jo vadovais susijusiais asmenimis laikomi:

- asmenys, turintys FT kvalifikuotąją įstatinio kapitalo ir (arba) balsavimo teisių dalį ir jų kontroliuojamos įmonės;

- juridiniai asmenys, kurių kvalifikuotąją įstatinio kapitalo ir (arba) balsavimo teisių dalį turi FT;

- aukščiau nurodytų juridinių asmenų vadovai ir su jais artimos giminystės, taip pat svainystės ryšiais susiję asmenys;

- fiziniai asmenys, artimos giminystės, taip pat svainystės ryšiais susiję su FT kvalifikuotąją įstatinio kapitalo ir (arba) balsavimo teisių dalį turinčiais fiziniais asmenimis; [↑](#footnote-ref-6)
6. Kadangi FT veiklos priežiūrą vykdo Lietuvos bankas, daroma prielaida, kad ši institucija yra patikrinusi FT atitikimą šiems tinkamumo reikalavimams, todėl lentelėje nurodytų tinkamumo reikalavimų vertinimai nėra atliekami, tačiau vadovaujantis Lietuvos banko internetinėje svetainėje skelbiama informacija yra patikrinama, ar FT nėra taikomos poveikio priemonės ar veiklos apribojimai. Jeigu FT taikomos poveikio priemonės ar veiklos apribojimai, „Invega“ gali paprašyti papildomos informacijos, siekdama įvertinti nustatytų pažeidimų mastą, jų ištaisymo terminus ir įtaką taikomiems tinkamumo reikalavimams. FT turi pateikti paaiškinimus kokių veiksmų buvo imtasi, kad pažeidimai, dėl kurių taikytos Lietuvos banko poveikio priemonės ar veiklos ribojimai būtų ištaisyti ar panaikinti ir neturės įtakos tinkamam Priemonės AKF3 įgyvendinimui. Papildomų paaiškinimų iš FT neprašoma, kai Lietuvos banko taikyta poveikio priemonė - įspėjimas. [↑](#footnote-ref-7)